PMIndiaData/PMIndiaSum huggingface dataset:
وزیر اعظم کل 24 اپریل کو بنگلور ومیں  کھیلو انڈیونیورسٹی گیمز  کے افتتاح کے موقع پر  خطاب کریں گے

نئی دلّی ،23 اپریل، 2022/ وزیراعظم جناب نریندر مودی نے کہا ہے کہ یہ بڑی خوشی کا موقع ہے کہ بنگلورو میں کھیلو انڈیا یونیورسٹی گیمز منعقد کئے جارہے ہیں، جن کا افتتاح کل 24 اپریل کو ہوگا۔جناب مودی نے کہا کہ یہ کھیل، نوجوان کھیل صلاحیتوں کومہمیز کرنے میں کافی معاون و مددگار ثابت ہوں گے۔ جناب مودی نے مزید بتایا کہ وہ کل شام کھیلوں کے آغاز کے موقع پر اپنا پیغام بھی مشترک کریں گے۔ اپنے ایک ٹوئیٹ میں وزیراعظم نے کہا: ’’یہ بڑی ہی خوشی کی بات ہے کہ بنگلورو میں کھیلو انڈیا یونیورسٹی گیمز کا انعقاد کیا جارہا ہے، جن کا افتتاح کل، 24 اپریل کوکیا جائے گا۔ یہ کھیل، نوجوان کھیل صلاحیتوں کو مہمیز کرنے میں مددگار ثابت ہوں گے۔ میں، کل شام کھیلوں کے آغاز کے موقع پر اپنا ایک پیغام بھی مشترک کروں گا۔‘‘
وزیراعظم 29اپریل کو گلوبل پاٹیدار بزنس سمٹ کا افتتاح کریں گے

وزیراعظم جناب نریندر مودی 29 اپریل2022 کو دوپہر 12 بجے ویڈیو کانفرنسنگ کے ذریعے سردار دھام کے ذریعے، منعقد کیے جانے والے گلوبل پاٹیدار بزنس سمٹ(جی پی بی ایس)کاافتتاح کریں گے۔ پاٹیدار برادری کی سماجی اور اقتصادی ترقی کو تحریک دینے کیلئے سردار دھام ‘مشن 2026’ کے تحت جی پی بی ایس کا اہتمام کررہا ہے۔ یہ سمٹ ہر دوسال میں منعقد کیا جاتا ہے۔ پہلی دو سمٹ 2018 اور 2020 میں گاندھی نگر میں منعقد ہوئی تھی اور موجودہ سمٹ اب سورت میں منعقد ہورہی ہے۔ جی پی بی ایس 2022 کا مرکزی موضوع ہے ‘‘آتم نربھر کمیونٹی سے آتم نربھر گجرات اور بھارت’’۔ اس سمٹ کا مقصد پاٹیدار کمیونٹی کے درمیان چھوٹی اوسط اور بڑی صنعتوں کو ایک ساتھ لانا ہے ، نئے صنعتکاروں کی مددکرنا اور انہیں فروغ دینا، نیز تعلیم یافتہ نوجوان کو تربیت فراہم کرنا اور روزگار میں مدد دینا ہے۔ 29اپریل سے یکم مئی تک منعقد ہونے والی تین روزہ سمٹ میں حکومت کی صنعتی پالیسی ، ایم ایس ایم ایز، اسٹارٹ-اپس، اختراعات اور دیگر شعبوں کے مختلف پہلوؤں کا احاطہ کیاجائیگا۔ ۔۔۔۔۔۔۔۔۔۔۔۔۔۔۔۔۔۔۔۔۔ ش ح۔م ع۔ع ن ()
وزیراعظم 8 نومبر کو ہندوستان کے ذریعہ  جی 20 کی صدارت کے لوگو، تھیم اور ویب سائٹ کی نقاب کشائی کریں گے

وزیراعظم 8 نومبر، 2022 کو شام ساڑھے چار بجے ویڈیو کانفرنسنگ کے ذریعہ ہندوستان کی جی20 کی صدارت کے لوگو، تھیم اور ویب سائٹ کی رہنمائی کریں گے۔ وزیراعظم ویژن سے رہنمائی حاصل کرتے ہوئے، ہندوستان کی خارجہ پالیسی عالمی اسٹیج پر قائدانہ کردار ادا کرنے کے لئے تیاری کررہی ہے۔ اس سمت میں ایک اہم ترین اقدام کرتے ہوئے، ہندوستان یکم دسمبر 2022 سے جی 20 ممالک کی صدارت کے عہدے پر فائز ہوگا۔ جی 20 کی صدارت سے ہندوستان کو بین الاقوامی اہمیت کے حامل انتہائی شدید مسائل سے متعلق عالمی ایجنڈے میں اپنا کردار ادا کرنے کا موقع ملے گا۔ جی 20 ممالک کی ہماری صدارت کے لوگو، تھیم اور ویب سائٹ سے ہندوستان کی اعلی ترجیحات کی دنیا کے سامنے عکاسی ہوگی۔ کی 20 بین الاقوامی اقتصادی تعاون کا وہ عظیم ترین فورم ہے جو عالمی جی ٹی پی کے 85 فیصد، عالمی تجارت کے 75 فیصد سے زیادہ اور دنیا کی کل آبادی کے دو تہائی سے زیادہ کی نمائندگی کرتا ہے۔ جی 20 کی صدارت کی مدت کے دوران ہندوستان بھر میں بہت سے مقامات پر32 مختلف شعبوں میں تقریبا 200 اجلاس منعقد کئے جائیں گے۔اگلے سال منعقد ہونے والی جی20 چوٹی کانفرنس ہندوستان کے ذریعہ منعقد کی جانے والی سب سے اعلی درجے کا بین الاقوامی اجتماع ہوگا۔
وزیراعظم نے 24 اکتوبر کو پیش ہونے والے’ من کی بات‘ پروگرام کے لئے شہریوں سے اپنے خیالات مشترک کرنے کو کہا ہے

وزیراعظم جناب نریندر مودی نے 24 اکتوبر 2021 بروز اتوار کو پیش ہونے والے من کی بات کے 82ویں ایپی سوڈ کے لئے شہریوں سے اپنے خیالات مشترک کرنے کو کہا ہے۔ من کی بات کے لئے آپ اپنے خیالات NaMo App، @mygovindiaیا 100-11-7800 پر اپنے کو پیغام کوریکارڈ کرکے شئیر سکتے ہیں۔ اپنے ایک ٹوئیٹ میں وزیر اعظم نے کہا؛ ’’# من کی بات پروگرام، اس ماہ 24 تاریخ کو پیش کیاجائے گا۔ اس ماہ کے ایپی سوڈ کے لئے آپ سب کو اپنے خیالات مشترک کرنے کے لئے مدعو کرتا ہوں۔ اپنے خیالات NaMo App، @mygovindia پر تحریر کریں یا 1800-11-7800 ڈائل کرکے اپنا پیغام ریکارڈ کرائیں۔ ‘‘
وزیر اعظم اور مالدیپ کے صدر کے مابین ٹیلی فون پر گفت وشنید

نئی دہلی ،20؍اپریل2020:وزیر اعظم جناب نریندر مودی نے آج مالدیپ کے صدر عالی جناب ابراہیم محمد صالح سے ٹیلی فون پر گفت و شنید کی ہے۔ دونوں رہنماؤں نے ایک دوسرے کو اپنے اپنے ملک میں کووڈ -19چھوت کی موجودہ صورتحال کے بارے میں تازہ ترین جانکاری فراہم کی۔ طرفین نے اس امر پر اطمینان کا اظہار کیا کہ سارک ممالک کے مابین جن اصولوں پر اتفاق کیا گیا تھا، ان پر تال میل کے ساتھ عمل ہو رہا ہے اور انہیں سرگرمی سے نافذ کیا جارہا ہے۔ وزیر اعظم نے یہ جان کر مسرت کا اظہار کیا کہ مالدیپ میں پہلے جو بھارتی طبی ٹیم تعینات کی گئی تھی، نیز بھارت کی جانب سے جو لازمی ادویہ بطور تحفہ فراہم کی گئی تھی، انہوں نے اس جزیرے میں اس چھوت کے پھیلاؤ پر قابو حاصل کرنے میں اپنا تعاون دیا ہے۔ مالدیپ جیسی سیاحت پر مبنی معیشت کے لئے اس وبائی مرض نے جو خصوصی چنوتیاں کھڑی کردی ہے، ان کا ذکر کرتے ہوئے وزیر اعظم نے مالدیپ کے صدر کو کووڈ -19 کی وجہ سے مرتب ہونے والےصحتی اور اقتصادی اثرات کو کم سے کم کرنے کے لئے لگاتار بھارتی امداد اور حمایت کی یقین دہانی کرائی۔ دونوں قائدین نے اس امر پر اتفاق کیا کہ ان کے افسران موجودہ صحتی بحران کی وجہ سے پیدا ہونے والے مسائل کے سلسلے میں ایک دوسرے کے رابطے میں رہیں گے اور باہمی تعاون کے دیگر پہلوؤں کی تکمیل کے لئے بھی ایک دوسرے رابطہ بنائے رکھیں گے۔
وزیراعظم سے 2017بیچ کے زیر تربیت آئی پی ایس افسران کی ملاقات

نئی دہلی،8/اکتوبر۔ 2017 بیچ کے انڈین پولس سروس (آئی پی ایس) کے تقریباً 100 زیرتربیت افسران نے آج وزیراعظم جناب نریندر مودی سے ملاقات کی۔ زیر تربیت آئی پی ایس افسران کے ساتھ تبادلہ خیال کرتے ہوئے وزیراعظم نے لگن کے ساتھ کام کرنے کی اہمیت اور امتیازی کارکردگی پیش کرنے کی اہمیت پر زور دیا۔ علاوہ ازیں وزیراعظم نے متعدد کرداروں اور ذمہ داریوں، جن سے افسران کا سامنا ہوگا، کے بارے میں بھی گفتگو کی۔ وزیراعظم نے 33 ہزار سے زائد پولیس اہلکاروں کی قربانیوں کو یاد کیا جنھوں نے اپنے فرض کی ادائیگی کے دوران اپنی جانوں کا نذرانہ پیش کیا۔ اس ملاقات کے دوران بہترین حکمرانی، نظم و ضبط اور برتاؤ، خواتین کو بااختیار بنانے اور فارنسک سائنس جیسے موضوعات بھی زیر بحث آئے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ م ع۔ م ر(
کھیل کود کے شائقین کو قومی کھیل کود کے دن کے موقع پر وزیراعظم کی مبارکبا

نئی دہلی۔29اگست، وزیر اعظم جناب نریندر مودی نے نیشنل اسپورٹس ڈے یا قومی یوم کھیل کود کے موقع پر کھیل کود کے شائقین کو مبارکباد پیش کی ہے۔ وزیر اعظم نے اپنے پیغام میں کہا ہے کہ قومی کھیل کود کے دن کے موقع پر ،کھیل کود کے تمام شائقین کو مبارکباد۔ مشہور و معروف ہاکی پلیئر میجر دھیان چند جی کو ان کی پیدائش کی سالگرہ پر خراج عقیدت۔ میں عوام سے گزارش کرتا ہوں کہ وہ کھیل کود اور چاق و چوبند رہنے سے متعلق سرگرمیوں کو ترجیح دیں، کیونکہ ایک صحت مند بھارت کی تعمیر میں یہ ایک معاون امر ہوگا۔ وزیر اعظم نے اپنے پیغام میں کہا ہے کہ میں ان افراد کو سلام کرتا ہوں جنھوں نے کھیل کود کے مختلف مقابلوں میں بھارت کی نمائندگی کی ہے۔ ان کی جانفشانی اور عزم نے متعدد سنگ میل حاصل کیے ہیں۔ یہ سال ہماری کھیل کود برادری کے لیے ،بڑا عظیم سال رہا ہے، کیونکہ بھارتی کھلاڑیوں نے، ایشیائی کھیل 2018 اور دولت مشترکہ کھیل کود سمیت، مختلف کھیل کود مقابلوں میں، عمدہ مقامات حاصل کیے ہیں۔
وزیراعظم نریندر مودی نے پریکشا  پے چرچا پر جوش  وجذبے کی ستائش کی

وزیراعظم جناب نریندر مودی نے ان لاکھوں لوگوں کے جوش و جذبے کی ستائش کی ہے ۔جنہوں نے اس سال کے پریکشا پے چرچا کے لئے بیش قیمتی معلومات مشترک کی ہیں۔ انہوں نے پریکشا پے چرچا میں تعاون دینے کے لئے طلباء و الدین اور اساتذہ کا بھی شکریہ ادا کیا۔ ایک ٹوئیٹ میں وزیراعظم نے کہا: ‘‘ اس سال کی پریکشا پے چرچا کے تئیں جوش وجذبہ مثالی رہا ہے۔ لاکھوں لوگوں نے اپنے قیمتی تجربات اور معلومات مشترک کی ہیں۔ میں ان سبھی طلباء والدین اور اساتذہ کا شکر گزار ہوں ۔ جنہوں نے اس میں تعاون دیا ہے’’۔ پہلی اپریل کو اس پروگرام کا منتظر ہوں۔
وزیراعظم نے جاپان کے نئے وزیراعظم  عزت مآب کیشیدا فیومیو کو مبارک باد پیش کی

وزیراعظم جناب نریندر مودی نے جاپان کے نئے وزیراعظم کے طور پر منتخب ہونے پر عزت مآب کیشیدا فیومیو کو مبارک باد پیش کی ہے۔ ایک ٹوئٹ میں وزیراعظم نے کہا: ’’جاپان کے نئے وزیراعظم عزت مآب کیشیدا فیومیو کو مبارکباد اور ان کے لئے نیک خواہشات۔ میں بھارت۔ جاپان خصوصی اسٹریٹجک عالمی شراکت داری کو مزید مستحکم بنانے اور ہمارے خطے میں اور اس کے باہر امن و خوشحالی کے فروغ کے لئے ان کے ساتھ کام کرنےکا متمنی ہوں‘‘۔
وزیراعظم نے لیہ، لداخ کا دورہ کیا

نئی دہلی،03 فروری/ وزیر اعظم جناب نریندر مودی لیہ، جموں و سرینگر کے اپنے ایک روزہ دورے کے پہلے مرحلے میں آج لیہ ، لداخ پہنچے۔ انہوں نے وہاں مختلف ترقیاتی منصوبوں کا افتتاح کیا / سنگ بنیاد رکھا۔ شدید سردی کے موسم میں موجود بھیڑ کی تعریف کرتے ہوئے وزیراعظم نے کہا، ‘‘جو مشکل حالت میں رہتے ہیں، وہ ہر مشکل کو چیلنج کرتے ہیں۔ آپ کے پیار سے مجھے سخت محنت کرنے کی ترغیب ملتی ہے۔’’ انہوں نے لداخ یونیورسٹی کا افتتاح کیا اور کہا کہ، ‘‘لداخ کی آبادی میں 40 فیصد نوجوان طلباء کی ہے۔ اس خطے میں ایک یونیورسٹی کے قیام مطالبہ طویل عرصے سے ہو رہا ہے۔ لداخ یونیورسٹی کے آغاز کے ساتھ، یہ مطالبہ پورا ہوجائے گا۔ ’’ یہ یونیورسٹی ایک کلسٹر یونیورسٹی ہوگی جس میں لیہ، کارگل، نوبرا، زانسکر، دراس اور کھالتسی ڈگری کالج شامل ہونگے۔ اس کے انتظامی دفاتر طلباء کی سہولت کے پیش نظر لیہ اور کارگل میں ہونگے۔ وزیر اعظم نے داتانگ گاؤں کے پاس داہ میں 9 میگاواٹ داہ پن بجلی منصوبے اور 220 کے وی سرینگر –الوستینگ – دراس- کارگل – لیہ ٹرانسمیشن نظام کا افتتاح کیا۔ ان منصوبوں کا افتتاح کرتے ہوئے ، وزیر اعظم نے کہا، ‘‘ہم تاخیر کی ثقافت کو پیچھے چھوڑ چکے ہیں’’۔ انہوں نے کہا کہ ان کی حکومت اس بات کو یقینی بنائے گی کہ وہ تمام منصوبے جن کا سنگ بنیاد رکھا جا رہا ہے اس کا افتتاح بھی ان کے ذریعہ ہی کیا جائے۔ آج لداخ میں پانچ نئی سیاحتی اور اور ٹریکنگ کے راستے بھی کھولے گئے ۔ وزیر اعظم نے کہا کہ زندگی بھی مالی طور پر آسان ہو جاتی ہے جیسے ہی شہر سے رابطے اچھی طرح مربوط ہوتے ہیں۔ انہوں نے کہا کہ جیسے ہی بلاس پور-منالی –لیہ ریلوے لائن مکمل ہو جائے گا ، دہلی سے لیہ کا فاصلہ کم ہو جائے گا۔ وزیر اعظم نے لیہ میں کوشوک باکولا بمپوچی (کے بی آر) ایئر پورٹ کی نئی ٹرمینل بلڈنگ کا ایک تختی کی نقاب کشائی کر کے سنگ بنیاد رکھا۔ یہ نیا ٹرمینل تمام جدید ترین سہولتوں کے ساتھ ساتھ مسافروں کو بلا رکاوٹ آمد و رفت کو یقینی بنائے گا۔ انہوں نے یہ بھی کہا کہ ان منصوبوں سے بجلی کی بہتر دستیابی، بہتر کنیکٹوٹی کے باعث بنیں گے اور اس طرح دوبارہ اس علاقے میں سیاحوں کی موجودگی بڑھ جائے گی۔ یہ بہت سے گاؤں کے لئے بہتر روزگار کے مواقع پیدا کریں گے۔ اس کے علاوہ، 15 دن کے لئے محفوظ علاقے کی اجازتوں کی توثیق بڑھ گئی ہے۔ اب سیاح لیہ کے سفر کا لطف زیادہ دنوں تک اٹھا پائیں گے۔ وزیراعظم نے کہا کہ ایل اے ایچ ڈی سی ایکٹ میں کچھ تبدیلیاں کی گئی ہیں اور کونسل کو اخراجات کے بارے مزید اختیارات دیے گئے ہیں ۔ انہوں نے کہا کہ اب خطے کی ترقی کے لئے بھیجے جانی والی رقوم کا اجراء خود مختار کونسل کرے گا۔ عبوری بجٹ کے بارے میں وزیر اعظم نے بتایا کہ درج فہرست قبائلیوں کی فلاح و بہبود کے لئے تخصیص شدہ رقم میں 30 فیصد اور درج فہرست ذاتوں کی ترقی کے لئے تقریبا 35٪ کا اضافہ کیا گیا ہے۔ ۔ ۔ ۔ ۔ ۔ ۔ ۔ ۔ ۔ ۔ (م ن ۔ رض۔ را( ,
وزیراعظم 20جنوری کو پردھان منتری آواس یوجنا-گرامین کے تحت اترپردیش کے 6 لاکھ سے زیادہ مستفیدین کو مالی امداد جاری کریں گے

نئی دہلی:19،جنوری، 2021:وزیراعظم جناب نریندر مودی، 20 جنوری 2021 کو دوپہر 12 بجے ویڈیو کانفرنس کے ذریعے منعقدہ ایک پروگرام میں اترپردیش کے 6.1 لاکھ مستفیدین کو پردھان منتری آواس یوجنا-گرامین (پی ایم اے وائی-جی) کے تحت تقریباً 2691 کروڑ روپئے مالی امداد جاری کریں گے۔ اس موقع پر دیہی ترقیات کے مرکزی وزیر اور اترپردیش کے وزیراعلیٰ بھی موجود رہیں گے۔ مالی امداد حاصل کرنے والوں میں 5.30 لاکھ ایسے مستفیدین ہوں گے جنہیں مالی امداد کی پہلی قسط حاصل ہوگی جبکہ 80 ہزار مستفیدین ایسے ہوں گے جنہیں دوسری قسط ملے گی اور جنہیں پی ایم اے وائی- جی کے تحت پہلی قسط پہلے ہی دی جاچکی ہے۔ پردھان منتری آواس یوجنا-گرامین وزیراعظم نے ‘‘2022 تک سبھی کو گھر’’دیے جانے کا اعلان کیا تھا، جس کے لئے 20 نومبر 2016 کو فلیگ شپ پروگرام پی ایم اے وائی-جی کا آغاز کیا گیا تھا۔ اس پروگرام کے تحت اب تک 1.26 کروڑ گھر پہلے ہی تعمیر کیے جاچکے ہیں۔ پی ایم اے وائی –جی کے تحت میدانی علاقوں میں ہر مستحق فرد کو گھر بنانے کیلئے 1.20 لاکھ روپئے جبکہ پہاڑی علاقوں (شمال مشرقی ریاستوں/ دور دراز کے علاقوں / مرکز کے زیر انتظام علاقوں جموں وکشمیر اور لداخ/ آئی اے پی/ ایل ڈبلیو ای ضلعوں)کے لوگوں کو 1.30 لاکھ روپئے کی مالی امداد فراہم کی جاتی ہے۔ پی ایم اے وائی-جی کے مستفیدین کو گھر کے علاوہ مہاتما گاندھی قومی دیہی روزگار گارنٹی اسکیم (ایم جی این آر ای جی ایس) کے تحت غیرہنرمند مزدور کی اجرت دی جاتی ہے۔ ساتھ ہی بیت الخلاء کی تعمیر کیلئے سوچھ بھارت مشن – گرامین (ایس بی ایم-جی)، ایم جی این آر ای جی ایس یا دیگر وسائل سے 12000 روپئے کی مالی مدد دی جاتی ہے۔ اس اسکیم کو مرکزی حکومت اور ریاستی حکومتوں نیز مرکز کے زیر انتظام علاقوں کی حکومتوں کی دیگر اسکیموں کے ساتھ بھی جوڑا گیا ہے۔ اس کے تحت مستفیدین کو ایل پی جی کنکشن کا فائدہ دینے کیلئے اُجولا یوجنا بجلی کنکشن اور صاف ستھرے پینے کے پانی تک رسائی کیلئے جل جیون مشن وغیرہ کو اس میں شامل کیا گیا ہے۔ ش ح۔م ع۔ ع ن
کابینہ نے شہری تارکین وطن / غریبوں کے لئے سستے کرائے والے ہاؤسنگ کمپلیکس ڈیولپ کرنے کی منظوری دی

وزیر اعظم جناب نریندر مودی کی زیرصدارت مرکزی کابینہ نے پردھان منتری آواس یوجنا۔ شہری (پی ایم اے وائی۔ یو) کے تحت ذیلی اسکیم کے طور پر شہری تارکین وطن / غریبوں کے لئے کم کرایے والے ہاؤسنگ کمپلیکس (اے ایچ آر سی) ڈیولپ کرنے کی منظوری دے دی ہے جو اس طرح ہے۔ i۔ موجودہ خالی پڑے سرکاری مالی اعانت والے ہاؤسنگ کمپلیکس کو 25 سال کے لئے مراعات والے معاہدوں کے ذریعے اے آر ایچ سی میں تبدیل کیا جائے گا۔ مراعات یافتہ کو کمروں کی مرمت / پرانی شکل دے کر(ریٹروفٹ) اور دیکھ بھال او پانی، نکاسی، صفائی ستھرائی اور سڑک وغیرہ بنیادی ڈھانچے سے جڑی کمیوں کو دور کر کے کمپلیکسوں کو رہنے کے لائق بنانا ہو گا۔ ریاستوں کو شفاف بولی کے ذریعے مراعات یافتہ (کمپنی) کا انتخاب کرنا ہو گا۔ ان کمپلیکسوں کو پہلے کی طرح نیا چکر شروع کرنے یا خود ہی چلانے کے لئے 25 سال بعد یو ایل بی کو لوٹانا ہو گا۔ ii۔ خصوصی مراعات جیسے استعمال کی اجازت ، 50 فیصد اضافی ایف اے آر / ایف ایس آئی ، ترجیحی شعبے کے قرضے کی شرح پر مراعاتی قرض ، سستی رہائش کے مطابق ٹیکس میں چھوٹ وغیرہ۔ نجی / سرکاری اداروں کو 25 سال تک اپنی دستیاب خالی اراضی پر اے آر ایچ سی ڈیولپ کرنے کی پیش کش کی جائے گی۔ اے آر ایچ سی کے تحت مینوفیکچرنگ صنعتوں، مہمان نوازی ، صحت شعبے میں خدمات فراہم کرنے والوں، گھریلو / تجارتی اداروں اور تعمیرات یا دیگر شعبوں میں لگی ورک فورس کی ایک بڑی تعداد، مزدور ، طلباء وغیرہ جو بہتر مواقع کی تلاش میں دیہی علاقوں یا چھوٹے شہروں سے آتے ہیں وہ ہدف والے مستفدین ہوں گے۔ . ٹیکنالوجی انوویشن گرانٹ کی شکل میں اس پر 600 کروڑ روپئے کے اخراجات کا تخمینہ لگایا گیا ہے جو تعمیراتی منصوبوں کے لئے شناخت کی گئی جدید ٹیکنالوجی کا استعمال کرنے والے پروجیکٹوں کے لئے جاری کی جائے گی۔ اے آر ایچ سی کے تحت ابتدائی طور پر تقریبا تین لاکھ مستفدین کو کور کیا جائے گا۔ اے آر ایچ سی شہری علاقوں میں نیا ماحولیاتی نظام تشکیل دیں گے جو کام کی جگہ کے قریب ہی سستے کرایے پر مکانات دستیاب کریں گے۔ توقع کی جاتی ہے کہ اے آر ایچ سی کے تحت سرمایہ کاری سے روزگار کے نئے مواقع پیدا ہوں گے۔ اے آر ایچ سی غیر ضروری سفر ، بھیڑ بھاڑ اور آلودگی کو کم کردیں گے۔ حکومت کی مالی اعانت والے خالی پڑے ہاوسنگ اسٹاک کو معاشی طور پر نتیجہ خیز استعمال کے لئے اے آر ایچ سی میں تبدیل کیا جائے گا۔ اس اسکیم سے اداروں کو ان کی اپنی خالی جگہ پر اے ایچ آر سی تیار کرنے کے لئے ایک سازگار ماحول پیدا ہوگا جس سے سرمایہ کاری کے نئے مواقع میسر آئیں گے اور کرایے کے رہائش کے شعبے میں کاروبار کو فروغ ملے گا۔ پس منظر: ہاؤسنگ اور شہری امور کی وزارت (ایم او ایچ یو اے) نے پردھان منتری آواس یوجنا (اربن) کے تحت ذیلی اسکیم کے طور پر شہری تارکین وطن / غریبوں کے لئے ایک سستے کرایے پر ہاؤسنگ کمپلیکس (اے آر ایچ سی) شروع کی ہے۔ اس اسکیم کا اعلان وزیر خزانہ نے 14 مئی 2020 کو کیا تھا۔ یہ اسکیم ‘آتم نربھربھارت’ کے ویژن کو پورا کرے گی۔ کوویڈ۔ 19 وبائی بیماری کے نتیجے میں ملک میں مزدوروں / شہری غریبوں کی بڑی تعداد میں زبردست نقل مکانی ہوئی ہے جو شہری علاقوں میں روزگار کے بہتر مواقع کے حصول کے لئے دیہی علاقوں یا چھوٹے شہروں سے شہری علاقوں میں آئے تھے۔ عام طور پر ، یہ تارکین وطن کرایہ کے اخراجات کو بچانے کے لئے کچی آبادی ، غیر رسمی / غیر مجاز کالونیوں یا نیم شہری علاقوں میں رہتے ہیں۔ انہوں نے اپنی کام کی جگہوں پر جانے کے لئے اپنا کافی وقت سڑکوں پر چل کر یا سائیکل چلا کر گزارا ہے اور خرچ بچانے کے لئے اپنی زندگی کو خطرے میں ڈالتے رہے ہیں۔
ڈاکٹر رام منوہر لوہیا کی پیدائش کی سالگرہ کے موقع پر وزیراعظم کا خراج عقیدت

نئی دہلی۔23؍مارچ۔وزیراعظم جناب نریندر مودی نے ڈاکٹر رام منوہر لوہیا کو ان کی پیدائش کی سالگرہ کے موقع پر خراج عقیدت کیا ہے۔ اپنے پیغام میں جناب نریندر مودی نے کہا ہے کہ ڈاکٹر رام منوہر لوہیا، بیسویں صدی کی ازحد قابل ذکر شخصیات میں سے ایک ہیں۔ انہوں نے عالمانہ جوش و جذبے کو بنیادی سطح کی سیاست کے ساتھ ہم آہنگ کیا تھا۔ ان کی مالامال نظریات وخیالات آج بھی سماجی ۔ سیاسی اظہار خیال کا ذریعہ ہیں۔ میں ڈاکٹر لوہیا کو ان کی جینتی کے موقع پر سلام عقیدت پیش کرتا ہوں۔
وزیراعظم نےگریمیز میں  بچوں کی بہترین موسیقی البم کے لئے ایوارڈ حاصل کرنے پرفگُنی شاہ کو مبارک باد دی

وزیراعظم جناب نریندر مودی نے گریمیز میں بچوں کی بہترین موسیقی البم کے لئے ایوارڈ حاصل کرنے پر فگُنی شاہ کو مبارک باد دی ہے۔ ایک ٹوئیٹ میں، وزیراعظم نے کہا: ‘‘گریمیز میں بچوں کی بہترین موسیقی البم کے لئے ایوارڈ حاصل کرنے پر فگُنی شاہ کو مبارک باد، ان کی مستقبل کی جدوجہد کے لئے میری بہت بہت نیک خواہشات۔’’
وزیراعظم کی عام آدمی پارٹی کو مبارکباد

نئیدہلی 12فروری 2020۔وزیراعظم جناب نریندرمودی نے دہلی اسمبلی انتخابات کی جیت کے لئے اے اے پی اور جناب اروندکیجریوال کو مبارکباددی ہے ۔ انہوں نے کہا ہے :’’ دہلی اسمبلی انتخابات میں کامیابی کے لئے اے اے پی اور جناب اروند کیجریوال جی کو مبارکباد! دہلی کے عوام کی امنگوں کو پورا کرنے میں میری بہترین خواہشات ۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج۔رم
ریاض میں وزیر اعظم  نریندر مودی نے اُردن کے بادشاہ سے ملاقات کی

نئی دلّی، 29 اکتوبر / وزیر اعظم جناب نریندر مودی نے آج سعودی عرب کے ریاض میں سلطنت ہاشمیہ اُردن کے عزت مآب شہنشاہ عبداللہ II بن الحسین سے فیوچر انویسٹمنٹ انی شیٹیو (ایف آئی آئی) یعنی مستقبل کی سرمایہ کاری کی پہل قدمی کے موضوع پر منعقدہ بات چیت کی۔ دونوں رہنماؤں نے شانہ بہ شانہ ملاقات کی۔ باہمی تعلقات کو مستحکم کرنے سمیت مفاہمتی عر ض داشتوں اور عزت مآب کے 27 فروری سے یکم مارچ، 2018 کے دورہ بھارت کے دوران ہوئے معاہدوں پر تبادلہ خیالات کئے۔ انہوں نے مشرق وسطی میں قیام امن کے عمل اور دیگر خطہ جاتی ترقیات کے موضوع پر بھی بات چیت کی۔ دونوں ملکوں کے رہنماؤں نے سر حد دہشت گردی کے مسئلے پر تعاون پر تبادلہ خیالات کیا۔ بھارت اوراُردن کے درمیان تاریخی تعلقات، ثقافتی وابستگی اور عوام سے عوام کے تعلقات زمانہ قدیم سے قائم ہیں۔ وزیر اعظم کے دورہ اُردن اور شاہ اُردن کے 2018 کے دورہ بھارت نے باہمی رشتوں کو سمت اور رفتار بخشی ہے اور یہ باہمی احترام، مختلف باہمی، علاقائی اور کثیر ہمہ جہتی مسائل پر ہم آہنگی سے ہم کنار ہوئے ہیں۔ ۔۔۔۔۔۔
بھارت ۔ لکسمبرگ ورچووَل سربراہ ملاقات

نئی دہلی، 17 نومبر 2020: وزیر اعظم جناب نریندر مودی اور لکسمبرگ کے وزیر اعظم عزت مآب جناب ژیویئر بیٹل کے درمیان 19 نومبر 2020 کو ایک ورچووَل سربراہ ملاقات کا اہتمام کیا جائے گا۔ گذشتہ دو دہائیوں میں بھارت اور لکسمبرگ کے درمیان یہ اولین منفرد سربراہ ملاقات ہوگی۔ قائدین مابعد کووِڈ کی دنیا میں بھارت ۔ لکسمبرگ تعاون کو مضبوط بنانے سمیت باہمی تعلقات کے تمام تر پہلوؤں پر بات چیت کریں گے۔ وہ باہمی مفادات پر مبنی بین الاقوامی اور عالمی مسائل پر بھی تبادلہ خیالات کریں گے۔ بھارت اور لکسمبرگ نے ماضی قریب میں اعلیٰ سطحی تبادلوں کا عمل جاری رکھا ہے۔ دونوں وزرائے اعظم اس سے قبل تین مرتبہ ملاقات کر چکے ہیں۔
کابینہ نے دمن اور دیو سول کورٹس ( ترمیمی ) ریگولیشن ، 2019 کے اعلانیہ کو اپنی منظوری دی

نئی دلّی ، 13 مارچ ؍وزیر اعظم جناب نریندر مودی کی قیادت میں مرکزی کابینہ نے آئین کے آرٹیکل 240 کے تحت دمن اور دیو سول کورٹس ( ترمیمی ) ریگولیشن ، 2019 اور دادرا و نگر حویلی ( سول کورٹس اور متفرق پروویژنس کو اپنی منظوری دے دی ہے اس منظوری سے عدالتی کام کاج میں یکسانیت لانے میں مدد ملے گی ۔ اس سے محدود عدالتی دائرہ اختیار کے باعث قانونی چارہ جوئی کے لئے ممبئی تک کا سفر کرنے والوں کی مشکلات کا بھی سد باب ہو سکے گا ۔ قانونی دائرہ اختیار کی توسیع کے باعث انصاف دلانے کے طریقہ کار میں تیزی آئے گی اور مقدمے بازی کے لئے مرکز کے زیر انتظام علاقے سے باہر جائے بغیر مقدمات لڑنا سہل ہو جائے گا ۔ ۔ ۔ ۔ ۔ ۔ ۔  م ۔ ر ۔ ر۔
وزیر اعظم نے فجی کا وزیراعظم منتخب ہونے پر ستونی را بوکا  کو  مبارکباد دی

وزیر اعظم جناب نریندر مودی نے فجی کا وزیر اعظم منتخب ہونے پر ستوینی رابوکا کو مبارکباد دی ہے۔ وزیر اعظم نے ٹوئٹ کیا؛ ’’فجی کے وزیر اعظم کے طورپر آپ کے انتخاب پر@ رابوکامبارکباد۔ میں ہندوستان اور فجی کے درمیان گہرے اور طویل عرصے سے چلے آرہے تعلقات کو مزید مضبوط کرنے کے لئے مل کر کام کرنے کی امید کرتا ہوں۔‘‘
وزیر اعظم نے ڈاکٹر بابا صاحب امبیڈکر کو ان کے یوم پیدائش پر خراج عقیدت پیش کیا

نئی دہلی۔ 14 اپریل وزیر اعظم جناب نریندر مودی نے ڈاکٹر بابا صاحب امبیڈکر کو ان کے یوم پیدائش پر خراج عقیدت پیش کیا ہے۔ ایک ٹویٹ میں، وزیر اعظم نے کہا؛ "ڈاکٹر باباصاحب امبیڈکر کو ان کے یوم پیدائش پر خراج عقیدت۔ انہوں نے ہندوستان کی ترقی میں انمٹ خدمات پیش کی ہے۔ آج کا ہمارے ملک کے لیے ان کے خوابوں کو پورا کرنے کے عزم کے اعادہ کا دن ہے۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
مرکزی کابینہ نے مرکزی فہرست میں  دیگر پسماندہ طبقات کے  ذیلی زمرے  قائم کرنے کے مسئلہ کا جائزہ لینے کے لئے   کمیشن کی مدت کار میں   توسیع کی منظوری دے دی ہے

نئی دہلی، 9 اگست 2018/مرکزی کابینہ کی میٹنگ نے جس کی صدارت وزیراعظم جناب نریندرمودی نے کی ، مرکزی فہرست میں دیگر پسماندہ پسماندہ طبقات کے ذیلی زمرے قائم کرنے کے مسئلہ کا جائزہ لینے کے لئے کمیشن کی مدت کار میں نومبر 2018 تک توسیع کردی ہے۔ کمیشن نے شراکت داروں کے ساتھ بھرپور میٹنگیں کیں جن میں ریاستی حکومتیں،پسماندہ طبقات کے ریاستی کمیشن مختلف کمیونٹی انجمنیں اور پسماندہ طبقات اور کمیشنوں سے وابستہ عام لوگ شامل تھے۔ اس نے ریکارڈز بھی حاصل کئے کہ ذات پات وار ، او بی سی کے طلبا جو اعلی تعلیمی اداروں میں داخل کئے گئے ہیں اور مرکزی حکومتوں ، سرکاری سیکٹر کے اداروں ، سرکاری سیکٹر کے بنکوں او ر مالی اداروں میں بھی ذات پات وار اسی طرح کے اعدادوشمار حاصل کئے۔ حاصل شدہ معلومات کو ایک جگہ جمع کرنے اور تجزیہ کرنے کے بعد کمیشن نے اس ضرورت کا اظہار کیا کہ ذیلی زمروں کی فہرست اور رپورٹ کو قطعی شکل دینے سے پہلے پسماندہ طبقوں کے کمیشن اور ریاستوں کے ساتھ ایک اور دور کی بات چیت ہونی چاہئے۔ ۔۔۔۔۔۔۔۔۔۔۔ م ن۔ ج۔ ج۔
کابینہ نے بھارت اور ازبیکستان کے درمیان قانون اور انصاف کے شعبے میں تعاون کے مفاہمت نامے کو منظوری دی

نئی دہلی،26؍ستمبر، وزیراعظم جناب نریندر مودی کی صدارت میں مرکزی کابینہ نے بھارت اور ازبیکستان کے درمیان قانون اور انصاف کے شعبوں میں تعاون پر ایک مفاہمت نامے کو منظوری دی ہے۔ فوائد: مفاہمت نامے کے تحت قانونی پیشہ ور افرا د اور حکومت کے عہدیدار وں کے تجربات کے تبادلے اور معاملات کو حل کرنے کی خاطر ایک مؤثر اور قانونی نظام کے لئے ان کی تربیت کی گنجائش ہے۔ یہ مفاہمت نامہ دونوں ملکوں کے درمیان قانونی خدمات کی فراہمی میں زیادہ تعاون میں سہولت پیدا کرے گا اور معلومات کے تبادلے اور دونوں ملکوں کے درمیان تربیت اور حکومت کے اہلکاروں کی قانونی صلاحیتوں کو فروغ دیا جاسکے گا۔ ۔۔۔۔۔۔۔۔۔۔۔ (م ن-وا- ق ر)
کابینہ نے   پردھان منتری غریب کلیان پیکیج- پردھان منتری غریب کلیان انیہ یوجنا – سابوت چنے کی مفت تقسیم میں جولائی سے نومبر 2020 تک پانچ مہینے کی توسیع کی منظوری دی ہے

نئی دہلی،8 جولائی، مرکزی کابینہ نے، جس کی میٹنگ کی صدارت وزیر اعظم جناب نریندر مودی نے کی، کووڈ-19 کے رد عمل کے ایک حصے کے طور پر پردھان منتری غریب کلیان یوجنا (پی ایم جی کے اے وائی) میں جولائی سے نومبر تک مزید پانچ ماہ کی مزید توسیع کی منظوری دی ہے۔ اس اسکیم کے تحت 9.7 لاکھ میٹرک ٹن صاف کیا ہوا سابوت چنا، ریاستوں/ مرکز کے زیر انتظام علاقوں کو فراہم کیے جانے کی تجویز ہے۔ اس چنے کو نیشنل فوڈ سکیورٹی ایکٹ 2003 (این ایف ایس اے) کے تحت تمام فیض یافتگان کنبوں کو ایک کلو فی ماہ کے حساب سے بغیر کسی قیمت کے آئندہ پانچ ماہ یعنی جولائی سے نومبر 2020 تک تقسیم کیا جائے گا۔ اس پر کُل لاگت 6849.24 کروڑ روپئے آئے گی۔ تقریباً 19.4 کروڑ گھر اس اسکیم کے تحت آئیں گے۔ توسیع شدہ پی ایم جی کے اے وائی پر آنے والے تمام اخراجات مرکزی حکومت برداشت کرے گی۔ یوجنا میں توسیع بھارت سرکار کے اس عہد کے عین مطابق ہے کہ کسی کو بھی خاص طور پر کسی غریب کنبے کو اناج کی عدم فراہمی کی وجہ سے اگلے پانچ مہینوں تک پریشان نہیں ہونے دیا جائے گا۔ سابوت چنے کی مفت تقسیم سے تمام مندرجہ بالا افراد کو ان پانچ مہینوں کے دوران پروٹین سے بھرپور مناسب فراہمی کو یقینی بنایا جاسکے گا۔ اس پیکیج کے لیے دالوں کی تقسیم 2015-16 میں قائم کردہ ذخیرے سے زبردست فراہمی کی جائے گی۔ حکومت کے پاس پی ایم جی کے اے وائی کی توسیع شدہ مدت میں تقسیم کے لیے چنے کا کافی ذخیرہ موجود ہے۔ پی ایم جی کے اے وائی کے پہلے مرحلے میں (اپریل سے جون 2020 تک)4.63 لاکھ میٹرک ٹن دالیں پہلے ہی تقسیم کی جاچکی ہیں جس سے پورے ملک کے 18.2 کروڑ گھروں کو فائدہ پہنچا ہے۔ پس منظر: وزیر اعظم نے 30 جون 2020 کو پردھان منتری غریب کلیان پیکیج کو نومبر 2020 تک بڑھانے جانے کا اعلان کیا تھا تاکہ کورونا وائرس اور لاک ڈاؤن کی وجہ سے اقتصادی دشواری کے سبب پس ماندہ اور غریب لوگوں کو درپیش پریشانیوں کو دور کیا جاسکے۔ ۔۔۔۔۔۔۔۔۔۔ م ن۔ اج ۔ ر ا
وزیراعظم 6 جولائی کواگرودت گروپ آپ نیوز پیپرز کی گولڈن جوبلی تقریبات  کاافتتاح کریں گے

وزیراعظم جناب نریندر مودی 6 جولائی 2022 کو شام 4;30 بجے ویڈیو کانفرنسنگ کے ذریعے اگر ودت گروپ آپ نیوز پیپرز کی گولڈن جوبلی تقریبات کا افتتاح کریں گے۔ آسام کے وزیراعلی ڈاکٹر ہیمنتا بسوا شرما بھی جو کہ اگرودت کی گولڈن جوبلی تقریبات کمیٹی کے چیف پیٹرن ہے، اس موقع پر موجود رہیں گے۔ اگرودت کی اشاعت کاآغاز ایک ہفت روزہ کے طور پر ہوا تھا۔اسے آسام کے ایک سینئر صحافی کنک سین ڈیکا نے شروع کیا تھا۔1995 میں روز نامہ اخبار کے طور پر دینگ اگرودت کی اشاعت کا آغاز ہوا اور اس میں بہت جلد قارئین کا اعتماد حاصل کرلیا اور آسام کی ایک موثر آواز بن گیا۔